Document ID: 32004R1278

KOMISJONI MÄÄRUS (EÜ) nr 1278/2004,
12. juuli 2004,
millega Belgia lipu all sõitvatel laevadel keelatakse kilttursa püük
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 12. oktoobri 1993. aasta määrust (EMÜ) nr 2847/93 ühise kalanduspoliitika suhtes rakendatava kontrollisüsteemi loomise kohta, (1) eriti selle artikli 21 lõiget 3,
ning arvestades järgmist :
(1)
Nõukogu 19. detsembri 2003. aasta määruses (EÜ) nr 2287/2003, millega määratakse 2004. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse laevade suhtes püügipiirangutega vetes, (2) kehtestatakse kilttursa 2004. aasta kvoodid.
(2)
Tagamaks kvootidega reguleeritavate kalavarude koguselisi piiranguid käsitlevate sätete täitmist, peab komisjon kindlaks määrama kuupäeva, millest alates loetakse kvoot liikmesriigi lipu all sõitvate laevade saakide põhjal ammendatuks.
(3)
Komisjonilt saadud teabe järgi on Belgia lipu all sõitvate või Belgias registreeritud laevade kilttursa püük ICES VII, VIII ja IX vööndi ja CECAF 34.1.1 vööndi vetes (EÜ veed) ammendanud 2004. aastaks eraldatud kvoodi. Belgia on keelustanud nende varude püügi alates 15. maist 2004. See kuupäev tuleb ka käesolevas määruses vastu võtta,
ON VASTU VÕTNUD KÄESOLEVA MÄÄRUSE:
Artikkel 1
Belgia lipu all sõitvate või Belgias registreeritud laevade kilttursa püük ICES VII, VIII ja IX vööndi ja CECAF 34.1.1 vööndi vetes (EÜ veed) loetakse käesolevaga Belgia 2004. aasta kvoodi ammendanuks.
Pärast käesoleva määruse kohaldamiskuupäeva on Belgia lipu all sõitvatel või Belgias registreeritud laevadel ICES VII, VIII ja IX vööndi ja CECAF 34.1.1 vööndi vetes (EÜ veed) kilttursa püük keelatud, samuti on keelatud eespool nimetatud laevade püütud kalavarude pardal hoidmine, ümberlaadimine ja lossimine.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Seda kohaldatakse 15. maist 2004.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 12. juuli 2004

Labels: 8
18
6